stanford-oval/wikipedia huggingface dataset:
ยูนิโคล่
ประวัติ > ต้นกำเนิดที่ประเทศญี่ปุ่น

ตั้งแต่เดือนมีนาคม พ.ศ. 2492 จากบริษัทที่มีที่ตั้งอยู่ในจังหวัดยามางูจิ โอโงริ โชจิ ได้เปิดร้านขายเสื้อผ้าสำหรับผู้ชายที่มีชื่อว่า "เมนส์ช็อปโอเอส" (Men's Shop OS) ขึ้น ในเมืองอูเบะ
ต่อมาในเดือนพฤษภาคม พ.ศ. 2527 เขาก็เปิดร้านขายเสื้อผ้าโดยมีคอนเซ็ปต์ made for all หรือเสื้อผ้าลำลองที่ทำมาเพื่อทุกคน คุณภาพดี ใส่สบาย ราคาถูก มีให้เลือกหลายสี และไม่ตามเทรนด์แฟชั่น เหมาะสำหรับทุกเพศทุกวัยใน ฟุกุโรมาชิ ซึ่งตั้งอยู่ในเมืองนากากุ จังหวัดฮิโรชิมะ ภายใต้ชื่อ "ยูนีคโคลธิงแวร์เฮาส์" (Unique Clothing Warehouse) ในช่วงแรกนั้น จากชื่อ "ยูนีคโคลธิง" ก็ได้ปลี่ยนชื่อเป็น "ยูนิโคล่" (uni-clo) อย่างไรก็ตาม ในปี พ.ศ. 2531 จากการบริหารงานระหว่างในสาขาที่ฮ่องกง พนักงานได้อ่านผิดจาก "ซี" (C) เป็น "คิว" (Q) ทำให้หลังจากนั้นจึงกลายเป็นชื่อใหม่ ซึ่งทาดาชิ ยานาอิ ได้เปลี่ยนชื่อเป็น "ยูนิโคล่" (uniqlo) ในประเทศญี่ปุ่นด้วย หลังจากนั้นในเดือนกันยายน พ.ศ. 2534 ชื่อบริษัทได้ถูกเปลี่ยนจาก "โอโงริ โชจิ" (Ogori Shōji) เป็น "ฟาสต์รีเทลลิง"(Fast Retailing) และในเดือนเมษายน พ.ศ. 2537 ก็มีร้านยูนิโคล่มากกว่า 100 สาขาในประเทศญี่ปุ่น
สาขาในต่างประเทศ > สาขาในประเทศไทย

ยูนิโคล่เปิดสาขาแรกในประเทศไทยที่เซ็นทรัลเวิลด์ เมื่อวันที่ 9 กันยายน พ.ศ. 2554 โดยเป็นประเทศที่ 3 ในเอเชียตะวันออกเฉียงใต้ ต่อจากสิงคโปร์ และมาเลเซีย ตามลำดับ ต่อมาได้เปิดสาขาพัฒนาการ ซึ่งเป็นโรดไซด์สโตร์แห่งแรกในเอเชียตะวันออกเฉียงใต้ ในปี 2561 ได้แต่งตั้ง อุรัสยา เสปอร์บันด์ เป็นแบรนด์พรีเซนเตอร์คนแรกของเมืองไทย ในปี 2563 รวมไปถึงการเปิดร้านยูนิโคล่ในแต่ละภาคทั่วประเทศ
ยูนิโคล่ใน กินซะ กรุงโตเกียว
แผนที่ยูนิโคล่สาขาในต่างประเทศ
วัยอลวน 4 : ตั้ม-โอ๋ รีเทิร์น

| วัยอลวน 4 : ตั้ม-โอ๋ รีเทิร์น |
| --- | --- |
ใบปิดภาพยนตร์
กำกับ: ฤทัยวรรณ วงศ์สิรสวัสดิ์
บทภาพยนตร์: ชลลดา เตียวสุวรรณ ฤทัยวรรณ วงศ์สิรสวัสดิ์
อำนวยการสร้าง: ประเสริฐ วิวัฒนานนท์พงษ์ จิระ มะลิกุล ยงยุทธ ทองกองทุน
นักแสดงนำ: ไพโรจน์ สังวริบุตร ลลนา สุลาวัลย์ จิระวดี อิศรางกูร ณ อยุธยา คะนึงนิจ จักรสมิทธานนท์ วศิษฏ์ ผ่องโสภา รังสิต ศิรนานนท์
กำกับภาพ: สมบูรณ์ พิริยะภักดีกุล
ตัดต่อ: ดุษณีย์ ผุยหนองโพธิ์
ผู้จัดจำหน่าย: GTH ไฟว์สตาร์ โปรดักชั่น
วันฉาย: 28 กรกฎาคม พ.ศ. 2548
ความยาว: 102 นาที
ประเทศ: ไทย
ภาษา: ไทย
ทุนสร้าง: 20 ล้านบาท
ก่อนหน้านี้: วัยอลวน (2519) รักอุตลุด (2520) ชื่นชุลมุน (2521)
ต่อจากนี้: วัยอลวน 5 (2566)
ข้อมูลจากสยามโซน
วัยอลวน 4 : ตั้ม-โอ๋ รีเทิร์น เป็นภาพยนตร์ไทยที่ออกฉายในปี พ.ศ. 2548  เป็นเรื่องราวของตั้ม และ โอ๋ สองพระนางจากภาพยนตร์ชื่อดัง "วัยอลวน" ซึ่งเป็นที่นิยมสูงสุดช่วงปี พ.ศ.
2519-21 จากบทประพันธ์ของ บุญญรักษ์ นิลวงศ์ หรือ "บุญรักษ์"
ภาพยนตร์เรื่องนี้กำกับโดย ฤทัยวรรณ วงศ์สิรสวัสดิ์ โดยมีเปี๊ยก โปสเตอร์ ผู้กำกับภาคก่อนหน้า เป็นที่ปรึกษา ในภาพยนตร์ภาคนี้ นำเสนอความสัมพันธ์ของตั้ม และโอ๋ ซึ่งแต่งงานกันมาแล้วเกือบสามสิบปี และลูกชายลูกสาวซึ่งกำลังอยู่ในช่วงวัยรุ่น โดยนำเสนอประเด็นทางสังคมเกี่ยวกับเรื่องการอยู่ก่อนแต่งของนักเรียนนักศึกษา การเบี่ยงเบนทางเพศของวัยรุ่น เขียนบทภาพยนตร์โดย ฤทัยวรรณ วงศ์สิรสวัสดิ์ และชลลดา เตียวสุวรรณ (เพลงดาบแม่น้ำร้อยสาย)
ในภาคนี้ มีนักแสดงดั้งเดิมมาร่วมแสดงอย่างครบครัน ไม่ว่าจะเป็น ไพโรจน์ สังวริบุตร รับบท ตั้ม, ลลนา สุลาวัลย์ รับบท โอ๋, จิระวดี อิศรางกูร ณ อยุธยา รับบท อ้อ พี่สาวของโอ๋, พจนีย์ อินทรมานนท์ รับบท คุณนิด กิ๊กเก่าของตั้ม, จีรศักดิ์ อิศรางกูร ณ อยุธยา รับบท แอ๊ด เพื่อนเก่าของตั้ม รวมทั้ง ชัยรัตน์ เทียบเทียม ซึ่งร้องเพลงประกอบในสามภาคแรก ก็เป็นนักแสดงรับเชิญด้วย
เรื่องย่อ

สามสิบปีผ่านไป ตั้ม โอ๋ ในวัยห้าสิบปี มีลูกสาวกำลังเรียนมหาวิทยาลัยในจังหวัดเชียงใหม่ และลูกชายกำลังเรียนมัธยม 6
ตั้ม, โอ๋, อ้อ และ หนามเตย ขับรถจากกรุงเทพไปเชียงใหม่ เพื่อไปเยี่ยมใบตองโดยไม่ได้บอกล่วงหน้า เพื่อไปจัดงานวันเกิดเซอร์ไพรซ์ให้  เกิดเรื่องวุ่นๆ เมื่อตั้มพบว่าลูกสาวสุดที่รักเช่าหอพัก ใช้ชีวิตอยู่กับ วิชาญ เพื่อนหนุ่มต่างคณะ และโอ๋พบว่าลูกชายมีพฤติกรรมชอบเพศเดียวกัน ทั้งคู่พยายามปิดบังไม่ให้อีกฝ่ายรู้ เพราะกลัวว่าอีกฝ่ายจะทำใจไม่ได้
ตั้ม แอบไปหา นิด กิ๊กเก่าที่ไปเปิดร้านอาหารที่เชียงใหม่ แต่บอกโอ๋ว่า แวะไปหาแอ๊ด เพื่อนเก่าที่สอนหนังสืออยู่ที่มหาวิทยาลัยเชียงใหม่ เมื่อความแตก โอ๋ก็อาละวาดบ้านแตก เหมือนในหนังภาคก่อน ๆ
นักแสดง

ไพโรจน์ สังวริบุตร รับบท ตั้ม
ลลนา สุลาวัลย์ รับบท โอ๋
รังสิต ศิรนานนท์ รับบท วิชาญ
คะนึงนิจ จักรสมิทธานนท์ รับบท ใบตอง
จิระวดี อิศรางกูร ณ อยุธยา รับบท ป้าอ้อ
สมควร กระจ่างศาสตร์ รับบท คุณเมศ (คุณตา)
วศิษฏ์ ผ่องโสภา รับบท หนามเตย
พจนีย์ อินทรมานนท์ รับบท คุณนิด
จีรศักดิ์ อิศรางกูร ณ อยุธยา รับบท อาจารย์แอ๊ด
ชัยรัตน์ เทียบเทียม รับบท แฟนจีจี้
จารุณี บุญเสก รับบท กะเหรี่ยง
เกร็ดจากภาพยนตร์

ฉากแอนิเมชั่นเปิดเรื่อง เล่นดนตรีและร้องสดโดย นิติพงษ์ ห่อนาค ทำเลียนแบบแอนิเมชั่นเปิดเรื่อง ที่ใช้เป็นครั้งแรกใน ชื่นชุลมุน
ฉากบ้านตั้ม-โอ๋ ถ่ายทำที่อำเภอสารภี จังหวัดเชียงใหม่ จำลองเป็นบ้านไม้สองชั้นในซอยธรรมเกิดทรัพย์ ฝั่งธนบุรี บ้านตั้ม-โอ๋ ในภาคก่อน
ใบตอง ขับรถเวสป้าติดป้ายทะเบียน วอว-4 ย่อมาจาก วัยอลวน 4
ฉากวิชาญ ไม่ใส่เสื้อผ้าเดินในห้อง ขณะที่ใบตองกำลังพับเสื้อผ้า คล้ายกับในภาพยนตร์ Austin Power
ภาพยนตร์ถ่ายทำไปพร้อม ๆ กับเรื่อง เพื่อนสนิท ใช้ฉากบางฉากร่วมกัน และมีตัวละครร่วมกัน คือ ฟุเหยิน (ธนาบดินทร์ ยงสืบชาติ) นักศึกษาคณะวิจิตรศิลป์ มหาวิทยาลัยเชียงใหม่
หนามเตยไม่ได้เป็นเกย์ เพียงแต่มีนิสัยรักสวยรักงามเป็นพิเศษ และมีกะเทยมาชอบ  (ในภาพยนตร์ หนามเตยบอกแม่ว่า ชอบกับครูพละรุ่นพี่  และเฉลยความจริงทีหลังว่า ครูพละเป็นผู้หญิง ในเครดิตท้ายเรื่อง)
ในวัยอลวน อ้อ (จิระวดี อิศรางกูร ณ อยุธยา) เป็นสาวที่เรียบร้อยมาก จนตั้มเคยจีบ ก่อนที่จะมาชอบกับโอ๋ ในภาคนี้กลับเปลี่ยนบุคลิกอย่างสิ้นเชิงเป็นหญิงห้าว เป็นทอม และชอบเพศเดียวกัน
ในรักอุตลุด แอ๊ด (จีรศักดิ์ อิศรางกูร ณ อยุธยา - เป็นน้องชายของจิระวดี) ชอบคุณนิด (พจนีย์ อินทรมานนท์) แต่คุณนิดชอบตั้ม
เพลงประกอบ

เพลงประกอบของภาคนี้ถูกนำมาขับร้องใหม่โดยศิลปินเลือดใหม่ของแกรมมี่ ดังนี้
เธอที่รัก ขับร้องโดย Paradox
น่ารัก ขับร้องโดย ดา Endorphine
รักหนอรัก ขับร้องโดย บัวชมพู ฟอร์ด
รางวัล

| ปี | รายการ | รางวัล/สาขา | ผู้ได้รับการเสนอชื่อ | ผล |
| --- | --- | --- | --- | --- |
| พ.ศ. 2549 | รางวัลภาพยนตร์ไทย ชมรมวิจารณ์บันเทิง ครั้งที่ 14 | ผู้แสดงสมทบหญิงยอดเยี่ยม | ลลนา สุลาวัลย์ | ชนะ |
| พ.ศ. 2549 | รางวัลสตาร์เอนเตอเทนเมนท์ ครั้งที่ 4 | ผู้แสดงสมทบชายยอดเยี่ยม | ไพโรจน์ สังวริบุตร | เสนอชื่อเข้าชิง |
| พ.ศ. 2549 | รางวัลสตาร์เอนเตอเทนเมนท์ ครั้งที่ 4 | ผู้แสดงสมทบหญิงยอดเยี่ยม | ลลนา สุลาวัลย์ | เสนอชื่อเข้าชิง |
| พ.ศ. 2549 | รางวัลเฉลิมไทย ครั้งที่ 3 | รางวัลภาพยนตร์ยอดเยี่ยม | GTH | เสนอชื่อเข้าชิง |
| พ.ศ. 2549 | รางวัลเฉลิมไทย ครั้งที่ 3 | รางวัลผู้กำกับภาพยนตร์ยอดเยี่ยม | ฤทัยวรรณ วงศ์สิรสวัสดิ์ | เสนอชื่อเข้าชิง |
| พ.ศ. 2549 | รางวัลเฉลิมไทย ครั้งที่ 3 | ผู้แสดงนำชายยอดเยี่ยม | ไพโรจน์ สังวริบุตร | เสนอชื่อเข้าชิง |
| พ.ศ. 2549 | รางวัลเฉลิมไทย ครั้งที่ 3 | บทภาพยนตร์ยอดเยี่ยม | ชลลดา เตียวสุวรรณ , ฤทัยวรรณ วงศ์สิรสวัสดิ์ | เสนอชื่อเข้าชิง |
แหล่งข้อมูลอื่น

วัยอลวน 4 : ตั้ม-โอ๋ รีเทิร์น (2005) ที่สยามโซน
เจ้าหญิงนิทรา (ภาพยนตร์ พ.ศ. 2502)

| เจ้าหญิงนิทรา |
| --- | --- |
ใบปิดประชาสัมพันธ์
กำกับ:   ไคลด์ เจอโรนิมิ  วูล์ฟแกง เรเทอร์แมน  เอริก ลาร์สัน  เลส คลาร์ก 
เนื้อเรื่อง:   เอิร์ดแมน เพนเนอร์  โจ ไรนัลดิ  วินสตัน ฮิบเลอร์  บิล พีต  เท็ด เชียร์ส  ราล์ฟ ไรท์  มิลต์ แบนตา 
สร้างจาก: "เจ้าหญิงนิทรา" โดย ชาร์ล แปโร
อำนวยการสร้าง: วอลต์ ดิสนีย์
นักแสดงนำ:   แมรี คอสตา  บิล เชอร์ลีย์  เอเลนอร์ ออดลีย์  เวอร์นา เฟลตัน  บาร์บารา ลัดดี  บาร์บารา โจ แอลเลน  เทย์เลอร์ โฮมส์  บิล ทอมป์สัน 
ตัดต่อ:   รอย เอ็ม. บรีเวอร์ จูเนียร์  ดอนัลด์ แฮลลิเดย์ 
ดนตรีประกอบ: จอร์จ บลันส์
บริษัทผู้สร้าง: วอลต์ดิสนีย์โปรดักชันส์ 
ผู้จัดจำหน่าย: บัวนาวิสตาดัสทริบูชัน
วันฉาย:   29 มกราคม ค.ศ. 1959 (1959-01-29) 
ความยาว: 75 นาที
ประเทศ: สหรัฐ
ภาษา: อังกฤษ
ทุนสร้าง: 6 ล้านดอลลาห์สหรัฐ
ทำเงิน: 51.6 ล้านดอลลาห์สหรัฐ (เฉพาะในสหรัฐและแคนาดา)
เจ้าหญิงนิทรา  (อังกฤษ: Sleeping Beauty) เป็นภาพยนตร์แอนิเมชันเพลงอเมริกันแนวแฟนตาซี ที่ออกฉายในปี ค.ศ. 1959 อำนวยการสร้างโดยวอลต์ดิสนีย์โปรดักชันส์ และจัดจำหน่ายโดยบัวนาวิสตาดิสทริบูชัน สร้างจากเทพนิยายในชื่อเดียวกัน ในปี ค.ศ. 1697 ของชาร์ล แปโร กำกับโดยไคลด์ เจอโรนิมิ ร่วมกับ วูล์ฟแกง เรเทอร์แมน, เอริก ลาร์สัน และเลส คลาร์ก พากย์เสียงโดยแมรี คอสตา, บิล เชอร์ลีย์, เอเลนอร์ ออดลีย์, เวอร์นา เฟลตัน, บาร์บารา ลัดดี, บาร์บารา โจ แอลเลน, เทย์เลอร์ โฮล์มส และบิล ทอมป์สัน ภาพยนตร์เรื่องนี้บอกเล่าเรื่องราวของเจ้าหญิงออโรรา ผู้ต้องคำสาปของนางฟ้าใจร้ายที่ชื่อมาเลฟิเซนต์ ให้ทรงถูกเข็มปั่นฝ้ายตำพระดัชนีแล้วสิ้นพระชนม์ เธอได้รับการช่วยเหลือโดยนางฟ้าใจดีทั้งสามได้ช่วยบรรเทาคำสาปเป็นว่าเธอจะเพียงบรรทมไป และจะตื่นขึ้นได้ด้วยจุมพิตจากผู้เป็นรักแท้
เป็นหนังการ์ตูนเรื่องแรกของโลกที่ถ่ายทำด้วยระบบซูเปอร์เทคนิรามา  70 มม. สีเทคนิค
ในเมืองไทย ฉายครั้งแรกที่โรงภาพยนตร์ศาลาเฉลิมไทย  พ.ศ. 2502
เนื้อเรื่อง

ในประเทศฝรั่งเศส มีการประกอบพระราชพิธีศีลล้างบาปของเจ้าหญิงออโรรา พระราชธิดาของพระเจ้าสเตฟานและพระราชินีลีอาห์ มีการเชิญเทพธิดาสามตน ฟลอรา โฟนา และเมอร์รีเวทเทอร์ มาประทานพรแก่พระกุมารี กระนั้น ก่อนที่เมอร์รีเวทเทอร์จะให้พร มาเลฟิเซนต์ เทพธิดาใจร้าย ปรากฏกาย เพื่อแก้เผ็ดที่มิได้รับเชิญ นางก็สาปพระกุมารีให้ทรงถูกเข็มปั่นฝ้ายตำพระดัชนีแล้วสิ้นพระชนม์ ก่อนตะวันยอแสงในวันเฉลิมพระชนมพรรษาที่สิบหก กล่าวแล้วก็อันตรธานไป
เมอร์รีเวทเทอร์ที่ยังมิได้ประทานพรให้แก่พระกุมารีจึงบรรเทาคำสาปของมาเลฟิเซนต์เป็นว่า เจ้าหญิงออโรราจะเพียงบรรทมไป และจะเสด็จจากบรรทมก็ต่อเมื่อทรงได้รับการจุมพิตด้วยรักแท้ พระเจ้าสเตฟายทรงเกรงคำสาปจะสำฤทธิ์ผล จึงรับสั่งให้เผาเครื่องปั่นด้ายทั้งหมดในอาณาจักร นางฟ้าสามตน ช่วยกันซ่อนพระราชธิดาเอาไว้ในป่าจนกว่าจะพ้นวันเฉลิมพระชนม์สิบหกพรรษา และเปลี่ยนพระนามเป็น "ไบรเออร์ โรส"
เมื่อเจ้าหญิงออโรราเจริญพระชันษาที่สิบห้า ก็ยังประทับอยู่ที่กระท่อมกลางป่า โดยให้รู้สึกเสมือนว่า สามนางฟ้านั้นเป็นป้าอุปถัมภ์ของพระนาง เมื่อวันเฉลิมพระชนม์สิบหกพรรษาใกล้จะมาถึง ออโรราทรงพบกับเจ้าชายฟิลลิป ที่กำลังเสด็จไปวังพระเจ้าสเตฟาน ทั้งสองมีใจปฏิพัทธ์กันในบัดดล ฟิลลิปทรงให้คำมั่นว่าจะกลับมาหาออโรราให้จงได้ ออโรราทรงรู้สึกโสมนัสที่จะพบฟิลลิปอีกครั้ง ทว่า นางฟ้าทั้งสามรุดมาแถลงว่า ออโรราควรเสด็จกลับวังพระบิดา เพราะพระนางเป็นเจ้าหญิง ออโรราได้ฟังก็พระทัยสลาย เพราะทรงเกรงว่า จะไม่มีวันได้พบฟิลลิปอีก กระนั้น ดิเอโบล นกกาของมาเลฟิเซนต์ ก็ได้พบออโรราและกลับไปแจ้งแก่มาเลฟิเซนต์
ในวันเฉลิมพระชนมพรรษาทีีสิบหกนั้นเอง นางฟ้าทั้งสามพาเจ้าหญิงออโรราเสด็จกลับสู่วังพระเจ้าสเตฟาน มาเลฟิเซนต์จึงมาพบเจ้าหญิงออโรราในเย็นวันนั้น แล้วล่อลวงให้เจ้าหญิงเสด็จไปพบเครื่องปั่นฝ้ายที่นางเสกขึ้น และทรงถูกเข็มปั่นฝ้ายตำพระดัชนีสลบไปในหอคอยเปลี่ยว นางฟ้าทั้งสามมิอาจให้พระเจ้าสเตฟานและพระราชินีต้องทรงโศกเศร้ากับสิ่งนี้ได้ จึงร่ายมนตร์ให้ทั่วราชอาณาจักรหลับไหลไปจนกว่าเจ้าหญิงออโรราจะเสด็จขึ้นจากบรรทม
มาเลฟิเซนต์ลอบจับเจ้าชายฟิลลิป ไปขังไว้ในบรรพตต้องห้าม อันเป็นที่พำนักของนาง เพื่อที่มั่นใจว่า จะไม่มีผู้ใดมาปลุกออโรราได้ แต่นางฟ้าทั้งสามมาช่วยเจ้าชายออกจากที่คุมขังได้ ความทราบถึงมาเลฟิเซนต์ นางจึงพยายามขัดขวางมิให้เจ้าชายไปถึงปราสาทที่เจ้าหญิงบรรทมอยู่ โดยบันดาลให้เกิดอุปสรรคต่าง ๆ เช่น สายฟ้า และป่าหนาม แต่ก็ไม่เป็นผล นางจึงเหาะมาขวางหน้าเจ้าชายไว้ แล้วจำแลงกายเป็นมังกรมหึมาเข้าประจันหน้ากับเจ้าชาย ขณะที่เจ้าชายกำลังเพลี่ยงพล้ำและใกล้ถึงความตายนั้นเอง นางฟ้าทั้งสามรวมอำนาจแห่งความดีเสกเป่าดาบของเจ้าชายให้มีฤทธิ์ แล้วเจ้าชายโยนดาบนั้นไปปักที่หัวใจมังกร มังกรหมายจะกระโดดเข้ากัดกินเจ้าชายด้วยกำลังเฮือกสุดท้าย แต่ก็พลัดตกลงสู่หุบเหวเบื้องล่างถึงแก่ความตาย
ขณะต่อมา เจ้าชายฟิลลิปก็ทรงบรรทมจุมพิตเจ้าหญิงออโรรา ฉับพลัน ออโรราเสด็จขึ้นจากบรรทมพร้อมกับผู้คนทั่วอาณาจักร ครั้นแล้ว ออโรราทรงพบพระบิดาและพระมารดาอีกครั้ง และได้อภิเษกสมรสกับเจ้าชายฟิลลิป แล้วใช้ชีวิตร่วมกันอย่างมีความสุขตราบนิรันดร์
ตัวละคร

ฟลอรา, ฟอนา, และ เมอร์รีเวเธอร์, เสียงของ Verna Felton, Barbara Luddy  และ  Barbara Jo Allen ตามลำดับ
มาเลฟิเซนต์, นางฟ้าปีศาจ ผู้ร่ายคำสาปให้เจ้าหญิงออโรราถูกเข็มปั่นฝ้ายทิ่มนิ้วพระหัตถ์แล้วสิ้นพระชนม์ก่อนสนธยาวันเฉลิมพระชนมชันษาที่สิบหก พากย์เสียงโดย เอเลนอร์ ออดลีย์
เจ้าหญิงออโรรา/Briar Rose, เสียงของ Mary Costa.
เจ้าชายฟิลลิป, เจ้าชายผู้เป็นรักแท้ของเจ้าหญิงออโรราและถูกหมั้นกันตั้งแต่เด็ก พากย์เสียงโดย บิล เชอร์รี
ราชาสเตฟาน, เสียงของ Taylor Holmes.
ราชาฮิวส์เบิด, เสียงของ Bill Thompson.
สมุนของเมลิฟิเซนท์, เสียงของ Candy Candido และ  Pinto Colvig,
ผู้บรรยาย, เสียงของ Marvin Miller.
ดูเพิ่ม

เจ้าหญิงนิทรา ที่อินเทอร์เน็ตมูวีเดตาเบส
Sleeping Beauty  ที่เว็บไซต์ BCDb
จัสมิน (ตัวละครดิสนีย์)
ลักษณะ

ในฐานะตัวละคร จัสมินมีความคล้ายคลึงและแตกต่างจากนางเอกของดิสนีย์ก่อนหน้า เธอมีคุณสมบัติหลายประการที่เกี่ยวข้องกับเจ้าหญิงดิสนีย์ดั้งเดิม มีความสง่างามและความงามในหมู่พวกเธอ ดิสนีย์ได้ทำการตลาดในฐานะ "นางเอกแห่งคริสต์ทศวรรษ 1990" จัสมินคือตัวละครที่ "เกิดก่อนเวลา" ดังนั้นความเฉลียวฉลาดและความทะเยอทะยานของเธอจึงมีแนวโน้มที่จะคล้ายคลึงกับตัวตนร่วมสมัยอย่างเบลล์ ไบรอัน ลอว์รี จากวาไรเอตี เปรียบบุคลิกที่เข้มแข็งที่เอาแต่ใจของจัสมินกับบุคลิกของเบลล์ โดยอธิบายว่าเธอเป็นนางเอกที่ "ได้รับการปล่อยอย่างผิดสมัย" ในขณะเดียวกันร็อบ เบิร์ช จากเดอะฮอลลีวูดนิวส์ ตั้งข้อสังเกตว่าเจ้าหญิงมีความคล้ายคลึงกับแอเรียลมาก โดยมีความเป็น "อิสระ งดงาม และหมดหวังที่จะมีโอกาสใช้ชีวิตเป็นของตัวเอง" ขณะเดียวกันก็ปกปิดความเมตตาไว้ใต้ "เกราะแห่งความโกรธ" เป็น "ซีรีส์นางเอกผู้กล้าหาญ" ที่ได้รับแรงบันดาลใจจากสตรีนิยมร่วมสมัยและการขับเคลื่อนพลังหญิงสาว จัสมินได้รับการยอมรับจากผู้แต่งเรื่อง เฮียริงอะฟิล์ม, ซีอิงอะเซอร์มอน: พีชิงแอนด์ป็อปปูลาร์มูฟวีส์ ทิโมธี บี. คาร์กัล ในฐานะสมาชิกของดิสนีย์ "มีความพยายามอย่างต่อเนื่องในการปรับโฉมนางเอกของตนให้เข้าสู่ยุคสตรีนิยมมากขึ้น" นอกเหนือจากการจัดหาแบบอย่างผู้หญิงที่แข็งแกร่งให้กับเด็กสาวที่พวกเขาสามารถระบุตัวตนด้วยได้ ด้วยวัยเพียง 15 ปี จัสมินมีไหวพริบมากกว่าสองคนก่อน ๆ ของเธออยู่แล้ว ขณะเดียวกันก็ชอบการแสดงออกถึงความกล้าแสดงออกและอำนาจมากกว่าการนิ่งเฉยเหมือนกัน ลักษณะนิสัยดังกล่าวสะท้อนให้เห็นโดยเจ้าหญิงดิสนีย์คนอื่น ๆ อีกหลายคนที่เปิดตัวตลอดทศวรรษ ในขณะเดียวกัน จัสมินก็ถูกมองว่ามีความซ่ามากกว่าเบลล์และไร้เดียงสาน้อยกว่าแอเรียล
การปรากฏตัว

จัสมินปรากฏตัวในเกม ไคเน็กต์: ดิสนีย์แลนด์แอดเวนเจอรส์ (2011) ซึ่งมีพื้นฐานของสถานที่ในแอดเวนเจอร์แลนด์ ในปี ค.ศ. 2015 ดิสนีย์อินเตอร์แอคทีฟได้เปิดตัวฟิกเกอร์ของทั้งจัสมินและอะลาดินสำหรับดิสนีย์อินฟินิตี 2.0 (2014) จัสมินกลายเป็นเจ้าหญิงดิสนีย์คนที่ 5 ที่ถูกเพิ่มเข้ามาในเกมอย่างเป็นทางการ และเป็นเจ้าหญิงดิสนีย์คนแรกที่มีจำหน่ายในรูปแบบฟิกเกอร์ ในดิสนีย์อินฟินิตี 2.0 จัสมินจะมีพรมวิเศษนอกเหนือจากความสามารถในการเรียกลมและพายุไซโคลน สร้างผลกระทบต่าง ๆ ต่อศัตรูและเป้าหมาย จัสมินเป็นตัวละครที่สามารถเล่นได้เพื่อปลดล็อคในช่วงเวลาจำกัดในวิดีโอเกม ดิสนีย์แมจิกคิงดอมส์
แหล่งข้อมูลอื่น

จัสมิน ที่ เจ้าหญิงดิสนีย์
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
จัสมินปรากฏตัวในตอนจบของแฟนตาสมิก! ที่ดิสนีย์แลนด์
เพรียบ หุตางกูร

เพรียบ หุตางกูร (4 กันยายน 2456 — 15 มีนาคม 2541) เป็นตุลาการและนักนิติศาสตร์ชาวไทย
ต้นชีวิต

เพรียบเป็นบุตรของฮวด หุตางกูร และมะลิ หุตางกูร เกิดที่จังหวัดสุราษฎร์ธานี
เพรียบสำเร็จการศึกษาระดับมัธยมศึกษาปีที่ 8 จากโรงเรียนเทพศิรินทร์ กรุงเทพมหานคร แล้วจึงศึกษาระดับปริญญาตรีธรรมศาสตรบัณฑิต มหาวิทยาลัยวิชาธรรมศาสตร์และการเมือง จนสำเร็จเมื่อปี 2477
การทำงาน

เมื่อสำเร็จการศึกษาแล้ว เพรียบได้เข้ารับราชการในรัฐบาลไทย หน้าที่การงานแรกคือ อัยการฝึกหัด กองคดี กรมอัยการ กระทรวงยุติธรรม เมื่อปี 2480 ต่อมาจึงย้ายไปเป็นอัยการผู้ช่วยจังหวัดนครนายก กระทั่งสอบเป็นผู้พิพากษาประจำกระทรวงยุติธรรมได้เมื่อปี 2486
ดำรงตำแหน่งดังกล่าวอยู่ระยะหนึ่ง เพรียบจึงได้ย้ายไปเป็นผู้พิพากษาศาลจังหวัดระนอง ผู้พิพากษาศาลจังหวัดชุมพร และผู้พิพากษาศาลจังหวัดราชบุรี จากนั้น จึงได้เป็นผู้พิพากษาหัวหน้าศาลจังหวัดราชบุรี แล้วย้ายไปเป็นยังศาลจังหวัดยโสธร ศาลแขวงลพบุรี และศาลจังหวัดลพบุรี ตามลำดับ
ต่อมา เพรียบได้ย้ายกลับเข้าดำรงตำแหน่งในกรุงเทพมหานคร โดยเป็นผู้พิพากษาศาลอาญา ผู้พิพากษาศาลแพ่ง และผู้พิพากษาศาลอุทธรณ์ กระทั่งเลื่อนขึ้นเป็นผู้พิพากษาหัวหน้า 
คณะในศาลอุทธรณ์ และในปี 2512 ก็ได้เป็นอธิบดีผู้พิพากษาภาค 3 (จังหวัดนครราชสีมา) และผู้พิพากษาศาลฎีกา ครั้นปี 2516 ได้เป็นผู้พิพากษาหัวหน้าคณะในศาลฎีกา ดำรงตำแหน่งนั้นจนเกษียณอายุราชการในเดือนตุลาการ 2516
หลังเกษียณ เพรียบได้เป็นผู้บรรยายวิชากฎหมายลักษณะมรดกที่คณะนิติศาสตร์ มหาวิทยาลัยธรรมศาสตร์ ซึ่งเพรียบกล่าวว่า
"ตั้งแต่ไหนแต่ไรมา ผู้เขียนไม่ได้สนใจกฎหมายลักษณะนี้นัก จะไม่ชอบเอาเสียด้วยซ้ำ เมื่อยังเป็นผู้พิพากษา ผู้เขียนได้พิจารณาคดีเกี่ยวกับมรดกเพียงไม่กี่เรื่อง ตัวบทในลักษณะมรดกจึงผ่านสายตาของผู้เขียนน้อยครั้งเต็มที นับว่าขาดประสบการณ์ในเรื่องนี้อยู่มาก เมื่อได้รับมอบหมายให้ทำการสอน แรก ๆ จึงรู้สึกหนักใจพอสมควร...เมื่อผู้เขียนได้ทำการสอนวิชานี้มาเป็นเวลานาน ผู้เขียนก็พอจะเข้าใจความมุ่งหมายในตัวบทของกฎหมายลักษณะนี้ขึ้นมาบ้างพอสมควร ทำให้เกิดความสนุกในทางคิดแก้ปัญหาที่มีอยู่ ความรู้สึกที่เคยเกลียดวิชานี้กลับกลายเป็นความรู้สึกที่ตรงกันข้าม..."
เพรียบสอนกฎหมายลักษณะมรดกอยู่ที่คณะนิติศาสตร์ มหาวิทยาลัยธรรมศาสตร์ จนถึงปี 2521
การเสียชีวิต

เพรียบเสียชีวิตเมื่อวันอาทิตย์ที่ 15 มีนาคม 2541 ณ กรุงเทพมหานคร สิริอายุได้ 84 ปี 192 วัน
ผลงานวิชาการ

เพรียบมีผลงานวิชาการมากมาย แต่ผลงานที่เด่นที่สุด คือ คำอธิบายประมวลกฎหมายแพ่งและพาณิชย์ว่าด้วยมรดก ซึ่งเขาใช้เวลาว่างหลังจากพ้นหน้าที่สอนในมหาวิทยาลัยธรรมศาสตร์เขียนขึ้น โดยกล่าวว่า "...ทำไปด้วยใจรัก เพราะเห็นว่า ถ้าไม่เขียนขึ้นไว้ ความคิดอ่านที่มีอยู่ก็คงจะละลายหายไปตามความเปลี่ยนแปลงของอายุและสังขาร..."
ตำราดังกล่าวคณะนิติศาสตร์ มหาวิทยาลัยธรรมศาสตร์ จัดพิมพ์ครั้งแรกเมื่อปี 2518 ปัจจุบันก็ยังพิมพ์อยู่ โดยมีศาสตราจารย์ไพโรจน์ กัมพูสิริ แก้ไขเพิ่มเติม
เครื่องราชอิสริยาภรณ์

พ.ศ. 2514 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2512 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2507 –  เหรียญจักรพรรดิมาลา (ร.จ.พ.)
แหล่งข้อมูลอื่น

ผลงานทางวิชาการของเพรียบ หุตางกูร เก็บถาวร 2016-03-04 ที่ เวย์แบ็กแมชชีน - สำนักวิชาการ สำนักงานเลขาธิการสภาผู้แทนราษฏร
ลาคอสต์

| --- | --- |

ประเภท: บริษัทจำกัด
อุตสาหกรรม: ค้าปลีก
ก่อตั้ง: ฝรั่งเศส ค.ศ. 1933 (พ.ศ. 2476)
ผู้ก่อตั้ง: เรอเน่ ลาคอสท์, อองเดร ชิลลิเยร์
สำนักงานใหญ่: กรุงปารีส ประเทศฝรั่งเศส สำนักงานจัดจำหน่าย: เมืองทรัวส์ ประเทศฝรั่งเศส
ผลิตภัณฑ์: เสื้อผ้า, รองเท้า, น้ำหอม
บริษัทแม่: Maus Frères 
เว็บไซต์: www.lacoste.com
ลาคอสท์ (Lacoste)เป็นบริษัทค้าขายเสื้อผ้า ก่อตั้งขึ้นเมื่อค.ศ.1933 (พ.ศ. 2476) สินค้าหลักคือเสื้อผ้า รองเท้า น้ำหอม เครื่องหนัง นาฬิกา แว่นตา และเสื้อเทนนิส ตราสัญลักษณ์ของลาคอสต์คือรูปจระเข้สีเขียวหันหัวไปทางซ้ายมือของผู้สวมใส่ ปากอ้ากว้างมีสีแดงสด ตามลายของตัวจระเข้าจะเป็นลายจุดหลายจุด มีขาหน้า และหลังอยู่สองขาทางฝั่งขวาของจระเข้ นอกจากนี้ผลิตภัณฑ์ของลาคอสท์มีอยู่มากมาย เหมาะกับทุกเพศทุกวัยหลากหลายสไตล์ของผู้ใช้งาน ปัจจุบันแบรนด์ลาคอสต์นั้นมีสาขาอยู่มากมายไปทั่วโลก
เทียนา (ตัวละครดิสนีย์)

| เทียนา |
| --- | --- |
ตัวละครใน มหัศจรรย์มนต์รักเจ้าชายกบ
เทียนาปรากฏในภาพยนตร์เรื่อง มหัศจรรย์มนต์รักเจ้าชายกบ (2009)
ปรากฏครั้งแรก: มหัศจรรย์มนต์รักเจ้าชายกบ (2009)
สร้างโดย:   รอน เคลเมนต์ส  จอห์น มัสเกอร์ 
ให้เสียงโดย:   อนิกา โนนี โรส  เอลิซาเบธ เอ็ม. แดมเพียร์ (เด็ก) 
เค้าโครงจาก:   เจ้าหญิงเอ็มมาจากเจ้าหญิงกบ  เจ้าหญิงจากเทพนิยายของพี่น้องตระกูลกริมม์ 
ข้อมูลตัวละครในเรื่อง
เผ่าพันธุ์:   มนุษย์  กบ (ผ่านการร่ายมนตร์ชั่วคราว) 
ตำแหน่ง: เจ้าหญิงแห่งมอลโดเนีย
อาชีพ: ผู้ประกอบการร้านอาหาร
สังกัด: เจ้าหญิงดิสนีย์
ครอบครัว:   เจมส์ (พ่อ)  ยูโดรา (แม่) 
คู่สมรส: เจ้าชายนาวีน
ญาติ:   กษัตริย์แห่งมอลโดเนีย (พ่อสามี)  ราชินีแห่งมอลโดเนีย (แม่สามี)  เจ้าชายราล์ฟฟี (น้องชายสามี) 
สัญชาติ: อเมริกัน
เทียนา  (อังกฤษ: Tiana; หรืออ่านว่า ทีอานา) เป็นตัวละครในภาพยนตร์แอนิเมชันเรื่องที่ 49 ของวอลต์ดิสนีย์พิกเชอส์เรื่อง มหัศจรรย์มนต์รักเจ้าชายกบ (2009) สร้างโดยนักเขียนและผู้กำกับรอน เคลเมนต์ส และจอห์น มัสเกอร์ และสร้างแอนิเมชันโดยมาร์ก เฮนน์ เทียนาเมื่อเจริญวัยเป็นผู้ใหญ่ ให้เสียงพากย์โดยอนิกา โนนี โรส ในขณะที่ยังเป็นเด็กให้เสียงพากย์โดยเอลิซาเบธ เอ็ม. แดมเพียร์ เธอจะปรากฏตัวในละครดิสนีย์+ เรื่อง เทียนา ซึ่งมีกำหนดฉายในปี ค.ศ. 2024
ตัวละครเทียนามีพื้นฐานมาจากเจ้าหญิงสองคน ได้แก่ เจ้าหญิงเอ็มมา นางเอกของนวนิยายเรื่องเจ้าหญิงกบ ของอี.ดี. เบเกอร์ ในปี ค.ศ. 2002 และเจ้าหญิงจากเทพนิยายของพี่น้องตระกูลกริมม์เรื่อง "เจ้าชายกบ" ซึ่งเป็นแรงบันดาลใจให้กับนวนิยายของเบเกอร์ ตัวละครนี้ยังได้รับแรงบันดาลใจจากเชฟชื่อดังแห่งนิวออร์ลีนส์ลีอาห์ เชส อีกด้วย
เทียนารับบทเป็นพนักงานเสิร์ฟที่ทำงานหนักและใฝ่ฝันที่จะเปิดร้านอาหารของตัวเอง และต้องหยุดชะงักเมื่อเธอกลายร่างเป็นกบหลังจากจูบกับเจ้าชายกบอย่างสิ้นหวัง ซึ่งเขาถูกหมอแม่มดผู้ชั่วร้ายสาป
เทียนาได้รับการตอบรับในเชิงบวกเป็นส่วนใหญ่จากนักวิจารณ์ที่ยกย่องบุคลิกและค่านิยมของเธอ อย่างไรก็ตาม ภาพลักษณ์ของเทียนา และชุมชนของเธอถูกวิจารณ์ว่าขาด "การเน้นประเด็นทางเชื้อชาติ" การตัดสินใจวาดภาพตัวละครหลักทั้งสองคือเทียนาและนาวีนในฐานะกบสำหรับส่วนใหญ่ของภาพยนตร์เรื่องนี้ ก็ทำให้เกิดความขัดแย้งเช่นกัน โดยบางคนบอกว่าเป็นการมองข้ามตัวตนของตัวละคร เธอเป็นเจ้าหญิงดิสนีย์ลำดับที่ 9 และเป็นที่รู้จักในฐานะเจ้าหญิงแอฟริกันอเมริกันคนแรกในแฟรนไชส์เจ้าหญิงดิสนีย์
การปรากฏตัว > สวนสนุก

วันที่ 26 ตุลาคม ค.ศ. 2009 "เรือสำราญเทียน่าจูบิลี!" เปิดตัวครั้งแรกพร้อมกับการปรากฏตัวของเทียนา, นาวีน, หลุยส์ และ ดร.ฟาซิเลียร์ ที่วอลต์ดิสนีย์เวิลด์รีสอร์ต และต่อมาที่ดิสนีย์แลนด์รีสอร์ต เทียนาและนาวีนยังอยู่ในขบวน "เฟสติวัลออฟแฟนตาซีพาเรด" ที่แมจิกคิงดอมในวอลต์ดิสนีย์เวิลด์ สามารถพบปะและทักทายเทียนาและนาวีนที่ลิเบอร์ตีสแควร์ในวอลต์ดิสนีย์เวิลด์ และในสวนสนุกที่อื่น ๆ ในพื้นที่ "ฟรอนเทียร์แลนด์" เธอยังเข้าร่วมงาน "วันอะพอนอะดรีมพาเรด" ในดิสนีย์แลนด์ปารีสในเดือนเมษายน ค.ศ. 2010 โดยเป็นส่วนหนึ่งของ "นิวเจอเนอเรชันเฟสติวัล" เทียนาเป็นส่วนหนึ่งในเครื่องเล่น แฟนตาสมิก (Fantasmic!) ในช่วงต้นเดือนมกราคม ค.ศ. 2010 ระหว่างตอนจบกับเรือล่องแม่น้ำมาร์กทเวน เทียนาพร้อมด้วยนาวีน, ดร.ฟาซิเลียร์ และเรย์ ต่างปรากฏตัวเป็นแขกรับเชิญในดิสนีย์เวิลด์ออฟคัลเลอร์ในดิสนีย์แคลิฟอร์เนียแอดเวนเจอร์ เทียนาและเจ้าหญิงดิสนีย์คนอื่น ๆ มีสถานที่ท่องเที่ยวในแมจิกคิงดอมที่เรียกว่าพรินเซสแฟรีเทลฮอล์ เมื่อเยี่ยมชมวอลต์ดิสนีย์เวิลด์ผู้เยี่ยมชมเดิมมองเห็นเจ้าหญิงเทียนาใต้ศาลาป่าอันร่มรื่นที่ขอบจัตุรัสลิเบอร์ตี ตั้งแต่เดือนมิถุนายน ค.ศ. 2016 พบปะและทักทายได้ที่พรินเซสแฟรีเทลฮอล์
การตอบรับ

ในฐานะตัวละครเทียนาได้รับการตอบรับในเชิงบวกเป็นส่วนใหญ่ เฮเลน โอฮารา จากเอ็มไพร์กล่าวถึงตัวละครนี้ในแง่บวก โดยบรรยายว่าเธอเป็น "นางเอกหัวแข็งที่ทำงานหนักและแสดงความมุ่งมั่นและแรงผลักดัน" แคตเธอรีน ชอร์ด จากเดอะการ์เดียน ยกย่องเทียนาและแสดงความยินดีกับดิสนีย์ที่สร้าง "นางเอกที่เป็นตัวละครที่แท้จริง ผู้หญิงที่มีสามมิติ คุณไม่จำเป็นต้องสวมสเป็คบ้า ๆ บอ ๆ ถึงจะดูได้" เบ็ตซี ชาร์ลี จากลอสแอนเจลิสไทมส์ เขียนในเชิงบวกของเทียนา โดยบรรยายว่าเธอทั้ง "สวย" และ "อึกทึก" แครี ไบรสัน จากอะเบาต์.คอม ยกย่องเทียนาโดยเรียกเธอว่า "เจ้าหญิงองค์ใหม่ที่ยอดเยี่ยม" และ "แบบอย่างที่ดี"
แหล่งข้อมูลอื่น

เว็บไซต์ทางการ มหัศจรรย์มนต์รักเจ้าชายกบ
เทียนา ที่เจ้าหญิงดิสนีย์
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
เทียนาในเรื่องมิกกี้และแผนที่มหัศจรรย์ ที่ดิสนีย์แลนด์ในปี 2014
จักรพรรดินีนาถเยลีซาเวตาแห่งรัสเซีย

จักรพรรดินาถแห่งรัสเซีย ตั้งแต่ 1741 ถึง 1762
| ธรรมเนียมพระยศของ จักรพรรดินีนาถเยลีซาเวตาแห่งรัสเซีย |
| --- | --- |
พระราชลัญจกร
ตราประจำพระองค์
การทูล: Her Imperial Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
จักรพรรดินีนาถเยลีซาเวตา เปตรอฟนา (รัสเซีย: Елизаве́та (Елисаве́т) Петро́вна; 29 ธันวาคม [ตามปฎิทินเก่า: 18 ธันวาคม] ค.ศ. 1709 – 5 มกราคม [ตามปฎิทินเก่า: 25 ธันวาคม ค.ศ. 1761] ค.ศ. 1762) ซึ่งทรงเป็นที่รู้จักในพระนาม เยลิซาเว็ต และ เอลีซาเวตา เป็นจักรพรรดินีนาถแห่งรัสเซีย ทรงชักนำประเทศเข้าสู่สงครามสืบราชสมบัติออสเตรียและสงครามเจ็ดปี
พระราชประวัติ

เยลีซาเวตา เปตรอฟนา เป็นพระราชธิดาพระองค์ที่ 2 ในจักรพรรดิปิออตร์มหาราช กับจักรพรรดินีนาถเยกาเจรีนาที่ 1 ทรงเป็น 1 ใน 2 พระราชโอรสและพระราชธิดาของพระซาร์ปีเตอร์ที่รอดจากการสิ้นพระชนม์มาได้จากทั้งหมด 12 พระองค์ (พระโอรส 4 พระธิดา 8)
จักรพรรดินีนาถอันนาแห่งรัสเซีย

จักรพรรดินีนาถแห่งรัสเซีย ตั้งแต่ 1730 ถึง 1740
| ธรรมเนียมพระยศของ จักรพรรดินีนาถอันนาแห่งรัสเซีย |
| --- | --- |
พระราชลัญจกร
ธงประจำพระอิสริยยศ
ตราประจำพระองค์
การทูล: Her Imperial Majesty (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: Your Imperial Majesty (พระพุทธเจ้าข้า/เพคะ)
จักรพรรดินีนาถอันนา ลูอันนอฟนา (รัสเซีย: Анна Иоанновна; 7 กุมภาพันธ์ [ตามปฎิทินเก่า: 28 มกราคม] ค.ศ. 1693 – 28 ตุลาคม [ตามปฎิทินเก่า: 17 ตุลาคม] ค.ศ. 1740) ซึ่งทรงที่รู้จักในพระนาม อันนา อีวานอฟนา เป็นจักรพรรดินีนาถแห่งรัสเซียต่อจากจักรพรรดิปิออตร์ที่ 2 พระนางเป็นพระราชธิดาของซาร์อีวานที่ 5และปราสโกเวีย ซัลตีโควา พระนางอภิเสกสมรสกับฟรีดริช วิลเฮ็ล์ม ดยุคแห่งคูร์ลันด์ จักรพรรดิที่ครองราชต่อจากพระนางคือจักรพรรดิอีวานที่ 6